Namana
Namana (rus. Намана) – upė Rusijoje, Jakutijoje; Lenos kairysis intakas. Prasideda Aukštutinio Viliujaus uluse. Teka į pietus, kirsdama Lenos plynaukštę. Žemupio vaga smarkiai meandruoja. Įteka į Leną 2044 km nuo jos žiočių, ties Balaganacho gyvenviete. Didžiausi intakai: Sarsanas, Julegiras (dešinieji), Kejiktė (kairysis). Upė būna užšalusi nuo spalio iki gegužės. Namanos baseine gausu ežerų (~1000).